Bybelskool » Josua 18-19 – Die sewe ander stamme kry ook hulle erfdeel
Josua bring die res van die stamme na Silo, die plek waar Samuel jare later sou optree. Dit is net noord-oos van Gilgal en net suid-wes van Sigem waar Josua finaal van die volk sal afskeid neem.
Die deurslaggewende “platvee”-veldtogte was gevoer. Die land wat onderwerp. Nou moes die sewe stamme ook hulle deel gaan “skoonmaak” sodat hulle dit as erfdeel in besit kan neem.
Josua kry vir die eerste keer kaartmakers bymekaar om die res van die land te karteer sodat dit uitgedeel kan word. Hy kies drie uit elke stam, 21 altesaam, om die land deur te gaan sodat ‘n verantwoorde keuse gemaak kan word wie wat kry met die loting in die teenwoordigheid van die Here.
Juda (vierde seun van Lea en vierde seun van Jakob) sou hulle deel in die suide behou en Josef (eerste seun van Ragel en elfde van Jakob – Efraim en die halwe stam van Manasse) hulle s’n in die noorde.
Die dele word daarna deur Josua en die hoëpriester Eleasar, ondersteun deur die familiehoofde, uitgedeel volgens die loting aan die sewe stamme met die grense wat in detail opgeteken is. Let op hoe belangrik dit vir die skrywers is om te beklemtoon dat die verdeling van die land afgehandel is deur die loting in Silo in die teenwoordigheid van die Here, “by die ingang van die tent van ontmoeting”.
Volg die indeling op die kaart wat ek ingesluit het by Josua 13.
Benjamin (tweede seun van Ragel en twaalfde seun van Jakob) kry sy deel tussen dié van Juda en Josef, basies in die middel van die land.
Simeon (tweede seun van Lea en tweede seun van Jakob) het hulle deel gekry binne dié van Juda, want Juda se grondgebied was eintlik vir hulle te groot. Simeon het egter mettertyd eintlik saamgesmelt met Juda, onder andere as gevolg hiervan.
Sebulon (sesde seun van Lea en tiende seun van Jakob) kry die gebied tussen Aser en Issaskar net noord van Manasse en wes van die See van Galilea.
Issaskar (vyfde seun van Lea en negende seun van Jakob) kry die gebied regs van Sebulon net noord van Manasse en suid van die See van Galilea.
Aser (tweede seun van die slavin van Lea, Silpa, en agste seun van Jakob) kry die gebied links van Sebulon net noord van Manasse wat strek tot teen die Middellandse See wat die gebied van die Sidoniërs en Fenisiërs insluit met hulle hoofstede Sidon en Tirus.
Naftali (tweede seun van die slavin van Ragel, Bilha, en sesde seun van Jakob) kry die gebied wat noord van Sebulon en Issaskar lê en die See van Galilea insluit. Hulle gebied was aangrensend aan dié van die Hetiete en Arameërs (Damaskus).
Dan (eerste seun van die slavin van Ragel, Bilha, en vyfde seun van Jakob) kry die gebied wat oorbly links van Benjamin tot aan die Middellandse See net bó die gebied van die Filistyne.
Josua kry sy eie deel in die Efraimberge, die stad Timnat-Serag wat hy herbou en daarin gaan woon het.
Ruben (eerste seun van Lea en eerste seun van Jakob), Gad (eerste seun van die slavin van Lea, Silpa, en sewende seun van Jakob) en die halwe stam van Manasse het natuurlik alreeds hulle gebied gehad oos van die Jordaan.
Levi (derde seun van Lea en derde seun van Jakob) sou hierna ‘n paar stede en weiveld kry.
February 15, 2018 at 04:27 | #
February 15, 2018 at 08:37 | #
May 24, 2018 | #
Mense sė dat die doop van Jesus(Mikvah) beteken? is dit onderdompeling? As jy groot gedoop word, is dit omdat jy jou lewe aflè vir Jesus en opstaan as nuwe persoon, soos in Mattheus3:4-8 waar Johannes 3:6 En hulle is deur hom in die Jordaan gedoop met belydenis van hul sonde? Wil net graag weet
Hi Dries. Hierdie is nie net ‘n groot vraag vir jou nie. Dit is ‘n groot vraag vir die hele kerk. En, ja, aan die een kant het dit ‘n eenvoudige antwoord, dat dit so is dat die Gees primêr deur die Woord praat (2 Pet 1:21; 2 Tim 3:16; 1 Pet 1:11-12). Maar, aan die ander kant is die antwoord ook weer meer kompleks as dit, want die blote feit dat ‘n mens sê dat die Gees deur die Woord praat, beteken dat daar ‘n kommunikasie van die Gees deur die Woord aan jou adres gaan. Dat jy iets “hoor”. Dat dit selfs ‘n woord vir jou gee om te praat (2 Sam 23:2; Jes 59:21; Mark 13:11; Luk 12:12). En die wonder daarvan, as iets vir jou uit die Woord deur die werk van die Gees oopgaan, is dat jou hart warm raak, brand, soos die Emmaus-gangers gesê het toe Jesus die Skrifte vir hulle uitgelê het (Luk 24:32). En dié ervaring laat baie mense dit verwoord as dat die Gees of die Here met hulle “praat”. Hierby kom die ervaring dat die Gees wysheid en insig gee wat ‘n mens help met die toepassing van ‘n Skrifgedeelte. Enigiemand wat al ooit ‘n getuienis of boodskap moes lewer, sal daarvan kan getuig. Dat dit soms in die oomblik gegee word. Hoe baie keer het ek dit nie in vergaderings beleef nie dat die Gees my wysheid gee wat vir ‘n spesifieke saak op daardie oomblik nodig is. Ditto met prediking en in Bybelstudiegroepe. Dat dié wysheid min of meer altyd uit ‘n bepaalde herinnering aan die Skrif is, is so (Jesus in versoeking). Maar die wyse waarop die Gees my dit laat verwoord, is soms verstommend vars en nuut. Dit is immers God se belofte (Luk 21:14-15). Dit is daarby duidelik uit die ervaring van gelowiges in die Skrif dat hulle die Gees se werking op verskillende ander maniere ervaar het. Nie net in woorde nie. Ook in bewegings van die hart. Dit kan soms as ‘n dryfkrag of trekkrag beleef word (Jesus na die woestyn – Mark 1:12; Matt 4:1), soms as ‘n invloed wat ons help onderskei, waarin die Gees die Woord in ons binnekant gebruik (Hebr 4:12), soms as ‘n verhindering (Paulus – Hand 16:6-8) ensomeer. Die Gees se werking het soms ook ‘n fisiese kant, soos Filippus op die pad na Gasa ervaar het (Hand 8). Ek het begin om iets te skryf hieroor, maar gou agtergekom dat dit te omvattend raak. Ek sal verder werk daaraan, en mettertyd iets publiseer.
Groot vraag vir my as n persoon. Ek hoor sovele mense wat sê dat die Heilige Gees met hulle gepraat het. Volgens my kan die Heilge Gees nie self met jou praat nie maar kry n persoon sy antwoord deur die Skrif.
Ek het al n persoon geantwoord op so n opmerking dat n mens baie versigtig moet wees, dat n mens nie die Heilige Gees gebruik as n alibi of n dekmantel nie en ook pasop dat jy jou nie self verpersoonlik met die Heilige Gees. Help n biedjie.
Stefanus verwys waarskynlik met “weerstaan die Heilige Gees” na Jesaja 63:10 waar die profeet die volk verwyt dat hulle in die woestyn die woorde van die Heilige Gees verontagsaam het en nie nagevolg het nie. In die volgende verse verwys Stefanus ook na die vaders wat in hulle opstandigheid die profete doodgemaak het wat deur die Heilige Gees gepraat het. Ironies genoeg is dit dan presies wat met Stefanus gebeur. Hulle weerstaan die Heilige Gees en maak hom dood.
Praat bietjie met my oor Handelinge 7:51 oor die weersaan van die Heiloige Gees. Het jy al daaroor geskryf?
Geniet die lewe!
Sjoe, ek het die insig nou baie geniet. My arme broer het begin bou aan kaste toe hy na die tyd hoor sy klient stel nie meer belang nie. Na baie dink aan hoop wat ek vir hom kon gee, kom ek op die (Gen 45) gedeelte af. “Alles werk ten goede mee…” Is dit nou nie iets kosbaar om te koester nie? Baie dankie, ek sal weer hier kom inloer. Seen vir julle! Hendri van Centurion.
Nie almal kry ‘n hemelse taal nie. Dit is duidelik uit Paulus se retoriese vrae: “Almal is tog nie apostels nie, almal is tog nie profete nie, almal is tog nie leraars nie, almal is tog nie kragte nie? Het almal genadegawes van gesondmaking, spreek almal in tale, kan almal dit uitlê?” (1 Kor 12:29-30). Die antwoord is duidelik, nee. Paulus sê ook oor tale dat hy in die gemeente liewer 5 woorde met sy verstand sal praat as 10 000 woorde in ‘n taal (1 Kor 14:19). Hemelse tale is vir die binnekamer. Om met ‘n verstaanbare taal met God te kan praat, is genoeg. Lees meer in hierdie bydrae oor die spreek in tale van my. Wat ons vandag wel baie nodig het, is mense wat ‘n ander taal as hulle eie aanleer om die evangelie in te kan verkondig.
Wil bietjie klaring kry oor iets wat pla..ek het nie ‘n hemelse taal ontvang nie en vra gedurig vir Vader om my aan te raak..is dit waar dat nie almal ‘n taal sal ontvang nie? en dan ‘n ander gawe sal kry..voel al ek doen iets verkeerd..almal sê dat enigiemand dit kan kry? as hulle vra..
asb ek soek advies..
Ek het vanoggend oppad kerk toe hierdie gesprek gehad met my vrou. Ek is bly oor die bevestiging wat jy gee. Ons eie verkeerde gadagtes kan dikwels die “satan” voorstel. Daarom sê Jakobus 1 vs 14 “Maar elkeen word versoek as hy deur sy eie begeerlikheid weggesleep en verlok word.
15 Daarna, as die begeerlikheid ontvang het, baar dit sonde; en as die sonde tot volle ontwikkeling gekom het, bring dit die dood voort.” Soos jy ook verwys na Ef 6 vs 10 – 18…die volle wapenrusting aantrek teen teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug. Ons stryd is nie teen vlees en bloed nie maar die liste vd duiwel.